Katarina MARIĆ BANJE



U Policijskoj upravi splitsko-dalmatinskoj održana je izvanredna konferencija za medije na kojoj su pokazali rezultate kriminalističkih obrada tijekom kojih je zaplijenjen više od 3 kilograma amfetamina, kokain, MDM-a marihuana, preko 90 kilograma švercanog rezanog duhana, automatska puška i dva pištolja.Prvo je Dušan Jenjić, načelnik Službe za suzbijanje kriminaliteta droga pokazao javnosti zaplijenjenu sintetičku drogu i oružje. Naveo je kako su u Omišu zatečena dvojica muškaraca od 36 i 38 godina. Jedan je bio u audiju, a jedan u hyundaiu, a obojica su otprije poznati policiji iz operativnog rada. Kod 36-godišnjaka je pronađen 1,206 kilograma amfetamina, 26 grama kokaina, 178 grama MDM-a te oprema i pribor za vaganje i pakiranje droge. Uz drogu je nađena i automatska puška i pištolj koje je nelegalno posjedovao.Od 38-godišnjaka je oduzeto 2,176 kilograma amfetamina. Vrijednost zaplijenjene droge procijenjena je na 600.000 kuna, a oba uhićena sprovedena su pritvorskom nadzorniku.Nakon toga je Ilija Patrun, načelnik Prve policijske postaje Split opisao operativni rad i rezultat svojih ljudi na terenu. U Splitu su u srijedu ujutro policajci zatekli 44-godišnjaka kod kojeg je u putnoj torbi nađeno 11 PVC vrećica s 2,7 kilograma rezanog duhana. Kako je otprije poznat i prijavljivan zbog nedozvoljene trgovine, zatražen je nalog i izvršena je pretraga njegove garaže u kojoj je nađen još 91 kilogram duhana. Vrijednost švercanog duhana procjenjena je na 30.000 kuna, a protiv 44-godišnjaka je podnijeta kaznena prijava.Još jednu zapljenu droge opisao je Mislav Filipović Grčić, pomočnik načelnika za kriminalsitičku policijU Policijske postaje Sinj.Na njegovom području u mercedesu je zatečen 40-godišnji hrvatski državljanin koji je na stražnjem sjedištu automobila imao vrećicu s 630,2 grama marihuane. Nakon otkrića droge 40-godišnjak je dragovoljno predao digitalnu vagu i pištolj koji je ilegalno posjedovao. Vrijednost "trave" na ilegalnom tržištu procijenjena je na 30.000 kuna. Protiv vozača slijedi kaznena prijava zbog prodaje droge i nedozvoljenog posjedovanja oružja.Konferencijom je rukovodila Antonela Lolić, glasnogovornica PU splitsko-dalmatinske.